capitularia
Store norske leksikon,Historie,Historievitenskap,Kildeskrifter
Capitularia er et vanlig navn på lover og andre regjeringsakter utstedt av merovingiske og karolingiske konger inntil ca. 900 evt. Navnet skriver seg fra inndelingen i kapitler (capitula).
Kapitulariene er utgitt i serien Monumenta Germaniae Historica. Etter innholdet skiller man mellom Capitula ecclesiastica, som handler om kirkelige forhold, og Capitula mundana, som har verdslig innhold. Den første samlingen av Karl den stores og Ludvig den frommes Capitula ble utgitt i 827 av abbed Ansegis av Fontanella. Les mer i Store norske leksikon Frankrikes historie – merovingertiden Frankrikes historie – karolingertiden